 Waxaadna ka garan kartaa in raggaasi ay Taariikh Madow reebeen taas oo aan weligeed ka hari dooni in lagu tilmaamo in ay yihiin Qawleysatadii Badda ayay tiri Haweeyo Xuseen Cali oo intaa ku dartay Soomaalida waxay tiraahdaa Magac iyo Musiibo mar bay baxaan, hadda ka hor ayaa waxaa dhacday in col ku soo duulo deegaan, dadkii deegaanka ayaa isaga baxsaday goobtii kuwaas oo u badnaa Dhallinyaro iyo Gar Madowdii, colkii ayaa yimid goobtii waxayna waayeen wax la dagaalama balse waxay heleen canug yar oo ku haray deegaanka, waxayna weydiiyeen reerka uu yahay, markuu u sheegay in uu ka mid yahay dadka deegaanka ee ay doon doonayeen ayay si fool xun u dileen oo intay kor u tuureen ayay waran u dhigeen sidaas ayuuna ku dhintay, dhacdadaan ayaa laga sheekeeyaa ilaa iyo hadda iyadoo ceeb iyo fool xumo ku noqotay kuwii arrintaa ku kacday inkastoo ay Xaal iyo Xumeenba bixiyeen haddana weli kama harin fadeexadii maalintaa raacday waxayna noqotay Ma Hadho laga sheekeeyo, marka hadda Dadka Soomaalida sheeganaya ee daaha ka furay heshiisyada lagu doonayo in lagu xalaaleysto Badda Soomaaliya waxay baal mugdi ah uga jiraan Taariikhda Soomaaliyeed taas oo aan la hilmaami doonin, sidaasi darteed kuwa 19-ka December doonaya in ay mar kale soo cusbooneysiiyaan xadeynta Badda Soomaaliya waxaan u soo jeedin lahaa in ka waantoobaan arrintaasi isla markaana aysan taariikh xumo u keenin iyaga iyo qoysaskoodaba. 